**Akbar Xusnidilla oʻgʻli Joʻrayev** (1999-yil 8-oktabr Toshkent viloyati Gʻazalkent shahri) — oʻzbekistonlik ogʻir atletikachi, Olimpiya chempioni, 109 kg vazn toifasida „Osiyo chempionati - 2019" kumush medali sovrindori, 2019-yilgi yoshlar oʻrtasidagi jahon chempionati gʻolibi. Yoshlar oʻrtasidagi jahon rekordchisi. 2020-yil Tokioda Olimpiada chempioni. Olimpiya rekordchisi. „Oʻzbekiston iftixori" faxriy unvoni sohibi.

Biografiya
----------

Akbar Joraev 1999-yil 8-oktyabrda Toshkent viloyatida tugʻilgan. Chirchiq shahridagi Oʻzbekiston davlat jismoniy tarbiya va sport universitetida tahsil olgan.

Karyera
-------

2017-yilgi oʻsmirlar oʻrtasidagi jahon chempionatida Joʻraev 105 kg vazn toifasida ikki urinishda 352 natija bilan oltinchi boʻldi(162 + 190). Akbar 2017-yilda Anaxaymda boʻlib oʻtgan jahon chempionatida 105 kg gacha boʻlgan vazn toifasida 13-oʻrinni egalladi (373 kg). U dast koʻtarishda 174 kg, siltab koʻtarishda 199 kg koʻrsatkichni qayd etdi. 2018-yil oʻsmirlar oʻrtasidagi Osiyo chempionatida u umumiy vazni 372 kg boʻlgan oltin medalni qoʻlga kiritdi.

Xuddi shu yili, 2018-yilda Toshkentda boʻlib oʻtgan oʻsmirlar oʻrtasidagi jahon chempionatida u kumush medalni qoʻlga kiritishga muvaffaq boʻldi. Hammasi boʻlib Akbar Joʻraev 369 kg koʻrsatkichni qayd etdi: dast koʻtarishda 167 kg, siltab koʻtarishda 202 kg.

2018-yil noyabr oyining boshida Ashxobodda boʻlib oʻtgan jahon chempionatida oʻzbekistonlik sportchi 102 kg vazn toifasida dast koʻtarish mashqlarida 180 kg ogʻirlikdagi shtanga koʻtarib, oltin medalni qoʻlga kiritdi. Yakuniy bosqichda u bir kilogramm farq bilan toʻrtinchi boʻldi. Uning ikkinchi koʻtarishdagi natijasi 212 kg edi.

2018-yil dekabr oyida boʻlib oʻtgan Qatar Xalqaro Kubogida Akbar Joʻraev 109 kilogrammgacha boʻlgan yangi vazn toifasida jami 392 kilogrammni koʻtarib, bronza medalini qoʻlga kiritdi.

Aprel oyida Osiyo chempionatida Akbar Joʻraev 109 kg vazn toifasida shaxsiy rekordini yaxshilagan edi. Oʻzbekistonlik ogʻir atletchi dast koʻtarishda 185 kg, siltab koʻtarishda 225 kg koʻtarib, jami 410 kg vazn toifasi bilan kumush medal sohibi boʻldi. Iyun oyida u jami 398 kg koʻtarib, oʻsmirlar oʻrtasidagi jahon chempioni boʻldi..

2019-yil Pattayada boʻlib oʻtgan jahon chempionatida Akbar Joʻraev 109 kg vazn toifasida 229 kg ogʻirlikdagi shtanga koʻtarib, kumush medalni qoʻlga kiritdi. Yakuniy protokolda u 417 kg natija bilan toʻrtinchi boʻldi. Bu natija yoshlar oʻrtasidagi jahon rekordidir.

Dekabr oyida Jahon chempionatida u 400 kg natija bilan kumush medalni qoʻlga kiritdi. U, shuningdek, dast koʻtarishda 185 kg, siltab koʻtarishda 220 kg (jami 405 kg) muvaffaqiyatli urinishlar koʻrsatib, Qatar kubogini qoʻlga kiritdi.

2020-yilda u Xalqaro birdamlik chempionatida ikki urinishda jami 410 kg koʻtarib, oltin medalni qoʻlga kiritdi. Aprel oyida boʻlib oʻtgan Osiyo chempionatida u yana ikkinchi boʻldi va 109 kg vazn toifasida oʻz faoliyatidagi eng yaxshi natijani koʻrsatdi - siltab koʻtarishda 194 kg, siltab koʻtarishda 234 kg (jami 428 kg).

U Oʻzbekiston chempionatida Olimpiada chempioni Ruslan Nurudinovni 12 kilogrammga magʻlub etib, Tokioda boʻlib oʻtadigan 2020-yilgi Yozgi Olimpiadada qatnashish huquqini qoʻlga kiritdi. Yaponiyada u armanistonlik ogʻir atlet Simon Martirosyanni magʻlub etdi va Olimpiya chempioni boʻldi. Sportchi siltab koʻtarish bahslarida 237 kilogramm ogʻirlikdagi toshni koʻtarib, Olimpiada rekordini oʻrnatdi va delegasiyaning navbatdagi medalini naqd qildi.

Manbalar
--------

1. 1 2 3 4 5 6  „DJURAEV Akbar".. 30-iyul 2021-yilda asl nusxadan arxivlandi.
2. ↑  „О награждении группы спортсменов и тренеров, добившихся высоких результатов на XXXII летних Олимпийских играх в городе Токио". *President.uz*.
3. 1 2 3 4 5 6 7 8  „DJURAEV AKBAR". *IWF*. 30-iyul 2021-yilda asl nusxadan arxivlandi.

 (Wayback Machine saytida 2021-07-30 sanasida arxivlangan)
4. ↑  „РУСЛАН НУРУДИНОВ И АКБАР ДЖУРАЕВ СОПЕРНИЧАЛИ НА ЧЕМПИОНАТЕ УЗБЕКИСТАНА. КТО ПОБЕДИЛ?". *weightlifting.uz*. Qaraldi: 10-mart 2021-yil.
5. ↑  „Токио-2020. Акбар Жўраев олтин медални қўлга киритди". *Bugun.uz*. 10-avgust 2021-yilda asl nusxadan arxivlandi. Qaraldi: 3-avgust 2021-yil.
6. ↑  „Токио-2020. Акбар Жўраев Олимпиада рекордини ўрнатди". *Bugun.uz*. 17-avgust 2021-yilda asl nusxadan arxivlandi. Qaraldi: 3-avgust 2021-yil.

|  |  |  |  |  |  |
| --- | --- | --- | --- | --- | --- |
| 

| * k
* m
* t

Ogʻir atletikada Olimpiada chempionlari |
| --- |
|  |
| 

* 1920  Filippo Bottino (ITA)
* 1924  Giuseppe Tonani (ITA)
* 1928  Josef Straßberger (GER)
* 1932  Jaroslav Skobla (TCH)
* 1936  Josef Manger (GER)
* 1948  John Davis (USA)
* 1952  John Davis (USA)
* 1956  Paul Anderson (USA)
* 1960  Yuriy Vlasov (URS)
* 1964  Leonid Jabotinsky (URS)
* 1968  Leonid Jabotinsky (URS)
* 1972  Jaan Talts (URS)
* 1976  Yuriy Zaytsev (URS)
* 1980  Leonid Taranenko (URS)
* 1984  Norberto Oberburger (ITA)
* 1988  Yuriy Zaxarevich (URS)
* 1992  Ronny Weller (GER)
* 1996  Timur Taymazov (UKR)
* 2000  Husayn Tavakkuliy (IRI)
* 2004  Dmitriy Berestov (RUS)
* 2008  Andrey Aramnau (BLR)
* 2012  Oleksiy Toroxtiy (UKR)
* 2016  Ruslan Nurudinov (UZB)
* 2020  Akbar Joʻrayev (UZB)

 |
|  |
| 
* **+82.5 kg** (1920–1948)
* **+90 kg** (1952–1968)
* **110 kg** (1972–1992)
* **108 kg** (1996)
* **105 kg** (2000–)
 |

 |